URZEALA TRONURILOR
Episodul 9
Ai văzut şi zile mai bune, lord Stark...
Încă o vizită ?
Se pare că eşti ultimul meu prieten.
Nu, nu. Mulţi te iubesc încă.
Sansa a venit la Curte de dimineaţă, să roage să fii cruţat.
În genunchi ? A implorat pentru mine ? Şi ai râs laolaltă cu ceilalţi ?
Mă judeci greşit. Sângele tău e ultimul lucru pe care îl doresc.
Nu ştii ce doreşti. Iar eu am încetat să ghicesc.
Când eram copil, înainte să-mi taie testiculele cu o lamă încinsă,
am călătorit cu un grup de actori prin Oraşele Libere.
Ei m-au învăţat că fiecare om are un rol de jucat.
E valabil şi la Curte. Sunt maestrul şoptitorilor.
Eu trebuie să fiu viclean, slugarnic şi lipsit de scrupule.
Sunt un actor bun, lordul meu.
Poţi să mă eliberezi de aici ?
Aş putea...
Dar o voi face ? Nu.
Cum am mai spus, nu sunt un erou.
Ce vrei ? Spune-mi ! Fără ghicitori, fără poveşti,
spune-mi ce vrei.
Pace !
Ştii că fiul tău vine spre sud cu o armată de nordici ?
Un flăcău loial. Luptă pentru libertatea tatălui său.
Robb ? E doar un copil.
Au mai existat cuceritori copii.
Dar cel care-i provoacă insomnii lui Cersei este...
... fratele defunctului rege.
Lordul Stannis e moştenitorul de drept al tronului.
E un comandant cu experienţă şi nu are milă.
Stannis Baratheon e moştenitorul lui Robert.
Tronul îi aparţine de drept.
Sansa a implorat îndurare atât de dulce...
Ar fi păcat să treci asta cu vederea.
Cersei nu e proastă. Ştie că un lup îmblânzit e mai de folos
decât unul mort.
Vrei să o slujesc pe femeia care mi-a ucis regele,
mi-a măcelărit oamenii şi mi-a ologit fiul ?
Vreau să slujeşti Domeniul.
Spune-i reginei că-ţi vei mărturisi trădarea,
spune-i fiului tău să lase sabia şi recunoaşte-l pe Joffrey ca moştenitor.
Cersei ştie că eşti un om de onoare.
Dacă-i oferi pacea de care are nevoie şi promiţi
să nu-i dezvălui secretul, cred că-ţi va permite
să intri în Rondul de Noapte şi să trăieşti pe Zid,
alături de fratele şi de bastardul tău.
Crezi că viaţa este un lucru preţios pentru mine,
că mi-aş da onoarea pentru câţiva ani de...
... de ce ?
Tu ai crescut printre actori.
I-ai deprins arta, şi ai deprins-o bine.
Eu am crescut printre soldaţi.
Am învăţat să mor cu mult timp în urmă.
Păcat... Ce păcat !
Şi viaţa fiicelor tale, lordul meu ?
E un lucru preţios pentru tine ?
E un mesaj de ziua nepoatei lui, Walda.
Sau asta vrea să credem Walder Frey.
Doboară-i pe toţi ! Nu putem permite ca lordul Walder
să-i spună lui Tywin Lannister ce mişcări faci.
E vasalul bunicului. Nu credeţi că ne va sprijini ?
Nu aştepta nimic de la Walder Frey, şi nu vei fi luat prin surprindere.
Uite !
Tata putrezeşte în temniţă. Cât mai durează până-l decapitează ?
Trebuie să traversăm Tridentul, şi asta, imediat.
Mergi la poarta lui şi spune-i că trecem.
Îi depăşim numeric. Putem cuceri Gemenii.
Nu destul de repede. Tywin Lannister a pornit spre nord.
Casa Frey controlează trecătoarea de 600 de ani,
şi de fiecare dată şi-a cerut preţul.
Pune şaua pe calul meu !
Dacă intri singur, te va vinde Lannisterilor.
Sau te va arunca în temniţă, sau îţi va tăia gâtul.
Tata ar face orice ar fi nevoie pentru a trece.
Orice ar fi nevoie.
Conduc o armată. Nu le pot permite altora
să negocieze pentru mine.
Sunt de acord. Mă duc eu.
Îl cunosc pe lordul Walder din copilărie.
Nu mi-ar face niciun rău.
Decât dacă ar avea de câştigat.
Ce vrei ?
Mă bucur să te văd după atâţia ani, lord Walder.
Scuteşte-mă ! Băiatul tău e prea ţanţoş ca să vină el însuşi.
Ce să fac cu tine ?
Tată, ai uitat...
- Lady Stark... - Cine te-a întrebat ?
Nu eşti lordul Frey încă. Abia după moartea mea.
- Îţi par mort cumva ? - Tată, te rog...
Îmi dai tu lecţii de curtoazie, bastardule ?
Mama ta ar fi încă lăptăreasă,
dacă nu o lăsam grea.
Bine, înaintează !
Gata ! Acum, că am terminat cu amabilităţile, poate fiii mei
îmi vor face onoarea de a-şi ţine gura.
- Putem sta de vorbă undeva ? - Stăm de vorbă acum.
Bine. Afară !
Toţi !
Şi tu !
O vezi ? Are 15 ani.
O floricică.
Şi mierea ei îmi aparţine.
Sunt sigură că-ţi va oferi mulţi fii.
Tatăl tău nu a venit la nuntă.
E la pat, lordul meu.
Nu a venit nici la cele două dinainte.
Familia ta m-a dispreţuit întotdeauna.
Nu nega ! Ştii că aşa este.
Lordul Tully nu şi-a căsătorit niciodată copiii cu ai mei.
- Sunt sigură că au fost motive... - N-am nevoie de motive.
Eu aveam nevoie să scap de fii şi de fiice.
Vezi şi tu cum s-au înmulţit.
De ce eşti aici ?
Să-ţi cer să deschizi porţile, pentru ca fiul meu şi oamenii lui
să poată traversa Tridentul şi să-şi continue drumul.
De ce l-aş lăsa ?
Dacă te-ai sui pe zidurile cetăţii, ai vedea
că are 20 000 de oameni la poarta ta.
Vor fi 20 000 de cadavre când va ajunge Tywin Lannister aici.
Nu încerca să mă sperii, lady Stark.
Soţul tău e într-o temniţă de sub Fortăreaţa Roşie,
iar fiul tău este lipsit de orice experienţă.
Ai depus jurământ faţă de tatăl meu.
Da, am spus câteva vorbe, dar am depus jurământ şi faţă de Coroană,
dacă ţin minte. Joffrey e rege acum,
iar băiatul tău şi viitoarele lui cadavre sunt nişte rebeli,
după judecata mea.
Dacă aş avea câtuşi de puţin minte,
v-aş da pe amândoi pe mâna Lannisterilor.
De ce nu o faci ?
Stark, Tully, Lannister, Baratheon...
Dă-mi un motiv întemeiat să dau doi bani pe vreunul dintre voi.
Când crede Aemon că-ţi vei putea folosi mâna ?
Curând, a spus.
Bine. Atunci, vei fi pregătit pentru asta.
Lupul mi s-a părut mai potrivit decât ursul.
Aşa că am schimbat mânerul. Se numeşte Longclaw.
E la fel de bună şi pentru lupi, şi pentru urşi.
E oţel Valyrian.
A fost sabia tatălui meu. Şi a tatălui său, înainte.
Casa Mortmont o deţine de cinci secole.
Trebuia să-i revină fiului meu, Jorah.
El ne-a dezonorat Casa, dar cel puţin a avut decenţa
să lase sabia când a fugit din Westeros.
Lordul meu, mă onorezi, dar nu pot...
Poţi, şi o vei face ! Eu nu aş mai fi în viaţă
dacă nu eraţi tu şi lupul tău.
Un mort a încercat să mă ucidă.
O vei lua, şi nu mai vreau să aud proteste.
- Ai înţeles ? - Da.
Şi să nu crezi că sunt de acord cu nebunia asta
dintre tine şi Alliser Thorne.
Ai acolo o sabie de bărbat adevărat,
şi numai un bărbat o poate mânui.
Îi voi cere scuze lui Ser Alliser în seara aceasta.
Nu ! L-am trimis în Debarcaderul Regelui ieri.
Mâna pe care i-a smuls-o lupul tău acelei arătări...
I-am ordonat lui Thorne să o pună la picioarele noului rege.
Asta ar trebui să-i atragă atenţia lui Joffrey.
Şi între tine şi Thorne va fi o distanţă considerabilă.
Du-te şi pune sabia la loc sigur acum,
iar apoi adu-mi cina.
Da, lordul meu.
Bravo ţie !
Ai câştigat-o pe merit, Snow.
Bravo ţie !
- Hai, arată-ne ! - Ce anume ?
Sabia ! Arată-ne sabia !
Sabia ! Sabia !
Vreau să o văd la lumină !
Ce este ?
- Nu pot. - Ce nu poţi ?
Chiar nu ar trebui să spun...
Totuşi, chiar vrei să spui...
Vrei să spui că...
A sosit un corb. I-am citit mesajul lui Maester Aemon.
- Fratele tău, Robb. - Ce ? Ce este cu el ?
Se îndreaptă spre sud, la război.
Toţi vasalii îi sunt alături.
Vor avea grijă să nu păţească nimic.
Ar trebui să fiu acolo.
Ar trebui să-i fiu alături.
Ei bine...
Ce a spus ?
Lordul Walder v-a permis trecerea.
Oamenii lui îţi aparţin, mai puţin 400, pe care-i va ţine aici,
să apere trecătoarea de orice urmăritor.
Şi ce vrea în schimb ?
Îl vei lua pe fiul lui, Olyvar, ca paj.
Vrea să fie făcut cavaler când va veni momentul.
Bine, bine...
Şi ?
Şi Arya se va căsători cu fiul lui, Waldron, când vor fi amândoi majori.
Arya nu se va bucura.
Şi ?
Şi, la finalul războiului,
te vei căsători cu una dintre fiicele lui.
La alegere...
Are mai multe pe care le consideră potrivite.
Înţeleg.
Te-ai uitat la fiicele lui ?
Da !
- Şi ? - Una era...
- Eşti de acord ? - Pot să refuz ?
Dacă vrei să treci, nu.
Atunci, sunt de acord.
Sam a spus că vreţi să mă vedeţi.
Da, aşa este.
Fii, te rog, amabil şi ajută-mă !
Te-ai întrebat vreodată de ce bărbaţii din Rondul de Noapte
nu se căsătoresc şi nu pot avea copii ?
Nu...
Ca să nu iubească. Iubirea este moartea datoriei.
Dacă va veni ziua în care tatăl tău
va fi obligat să aleagă între onoare, pe de-o parte,
şi cei pe care îi iubeşte, pe de altă parte, ce va face ?
Va face ceea ce trebuie. Orice ar fi.
Atunci, lordul Stark este un om într-o mie.
Cei mai mulţi nu suntem aşa de puternici.
Ce e onoarea, în comparaţie cu iubirea unei femei ?
Ce este datoria, în comparaţie cu un fiu nou-născut...
... sau cu zâmbetul unui frate ?
V-a spus Sam...
Cu toţii suntem oameni. Cu toţii ne facem datoria
când asta nu ne costă nimic. Onoarea e un lucru simplu atunci.
Dar, mai devreme sau mai târziu, în viaţa fiecărui om
vine ziua în care nu mai e aşa de simplu.
O zi în care trebuie să aleagă.
Şi aceasta este ziua mea ? Asta vreţi să spuneţi ?
Doare, băiete. Da...
- Ştiu. - Nu ştiţi ! Nimeni nu ştie.
Poate că sunt un bastard, dar el este tatăl meu.
Şi Robb este fratele meu.
Zeii au fost cruzi când au ales să-mi testeze loialitatea.
Au aşteptat până am îmbătrânit.
Ce puteam să fac când corbii au adus veştile din Sud ?
Distrugerea casei mele... Moartea familiei mele...
Eram neajutorat, orb şi fragil...
Totuşi, când am auzit că l-au ucis pe fiul fratelui meu,
pe bietul fiu al acestuia şi copiii...
Până şi copiii mici...
Cine sunteţi ?
Tatăl meu a fost Maekar, primul pe numele său.
Fratele meu, Aegon, a domnit după ce eu am refuzat tronul.
Şi a fost urmat de fratele lui, Aerys...
Căruia i s-a spus Regele Nebun.
Sunteţi Aemon Targaryen ?
Sunt un Maester al Citadelei, aflat în slujba Castelului Negru
şi al Rondului de Noapte.
Nu-ţi spun să pleci sau să rămâi. Trebuie să alegi singur
şi să trăieşti cu această alegere tot restul zilelor tale.
Cum am făcut şi eu.
Stăpâne...
Soarele şi stelele mele !
Drogo !
Calul meu...
Sânge din sângele meu...
Nu, trebuie să călăresc.
A căzut de pe cal.
Un khal care nu poate călări nu este khal.
E obosit, atâta tot. Are nevoie de odihnă.
Am călărit destul pentru azi. Zăbovim aici.
Nu e locul potrivit pentru o tabără.
Nicio femeie nu ne dă ordine. Nici măcar o khaleesi.
Rămânem aici ! Spune-le că a ordonat khalul Drogo.
Nu-mi dai tu mie ordine, khaleesi.
Găseşte-o pe Mirri Maz Duur. Adu-o la mine !
Vrăjitoarea ? Am să-ţi aduc capul ei.
Adu-mi-o teafără,
sau khalul Drogo va afla că m-ai sfidat !
Iscoadele spun că armata lui Stark a trecut de Gemeni
şi i s-au alăturat oamenii lordului Frey.
Sunt la o zi spre nord.
Băiatul nu are nici experienţă, nici cumpătare, dar are
un curaj nesăbuit şi provincial.
Continuaţi ! Nu am vrut să vă întrerup.
Sper că sălbaticii tăi ne vor fi de folos.
Altfel, am irosit oţel bun pe ei.
Cel mare şi păros a insistat să primească două securi.
Din oţel negru greu, dublate...
Lui Shagga îi plac securile.
Când începe lupta, tu şi veneticii tăi
veţi fi în avangardă.
În avangardă ?
Ei şi sălbaticii...
Par destul de periculoşi.
Aseară, un frate al Lunii a înjunghiat o cioară de piatră pentru un cârnat.
Trei ciori de piatră l-au prins şi l-au decapitat pe fratele Lunii.
Bronn l-a împiedicat pe Shagga să-i taie mădularul mortului,
mare noroc, dar, şi aşa, Ulf cere recompensă pentru sângele vărsat,
iar Gunthor şi Shagga refuză să plătească.
Când soldaţii sunt indisciplinaţi, e vina comandantului lor.
Sigur există moduri de a mă omorî
care nu pun în pericol soarta războiului.
Nu mai discutăm problema asta.
Se pare că nu îmi mai este foame. Îmi cer scuze, lorzii mei.
Unde ai găsit una atât de frumoasă la ora asta ?
- Am luat-o ! - De la cine ?
De la Ser... Cum îl cheamă ?
Nu ştiu, un roşcovan de la trei corturi mai jos.
Şi nu a avut nimic de zis ?
Ba a zis ceva.
Şansele să mai fiu în viaţă când va veni să se răzbune
au scăzut drastic. Mâine vom fi în avangardă.
Mă duc să-mi găsesc şi eu una.
- Cine eşti ? - Cine ai vrea să fiu ?
Cum îţi spunea mama ta ?
Shae. Ţie cum îţi spunea mama ta ?
Mama a murit la naşterea mea.
De-asta sunt aici ? Să vorbim despre mamele noastre ?
- Ce accent este acesta ? - Străin.
- Ce vrei de la mine ? - Ce vreau de la tine...
Vreau să stai în cortul meu, să-mi torni vinul, să râzi la glumele mele
şi să-mi masezi picioarele când mă dor, după o zi călare.
Vreau să nu te culci cu alt bărbat cât timp suntem împreună.
Şi vreau să mi-o tragi ca şi cum aş trăi ultima noapte pe pământ.
Şi este posibil să fie.
Şi eu ce primesc în schimb ?
Unu: siguranţă.
Nimeni nu-ţi va face rău cât timp eşti a mea.
Doi: plăcerea companiei mele. Care, am auzit, e spectaculoasă.
Cine ţi-a spus asta ? Femeile pe care le-ai plătit ?
Şi trei: mai mult aur decât ai putea cheltui într-o mie de ani.
Accepţi propunerea mea ?
Să începem cu ultima ta noapte pe pământ.
Khaleesi...
Intră !
E foarte puternic. Nimeni nu înţelege cât de puternic este.
Va muri în noaptea asta, prinţesă.
Nu poate. Nu poate. Nu îl voi lăsa.
Nici măcar o regină nu are puterea aceasta.
Trebuie să plecăm degrabă.
Am auzit că există un port bun în Asshai.
- Nu îl părăsesc. - E dus deja, khaleesi.
Chiar dacă moare, de ce aş fugi ?
Sunt o khaleesi. Fiul meu va fi khal după Drogo.
Nu suntem în Westeros, unde se respectă sângele.
Aici se onorează doar puterea.
Vor urma lupte după moartea lui Drogo.
Cel care va ieşi învingător va fi noul khal.
Nu va dori rivali.
Băiatul îţi va fi luat de la sân şi aruncat la câini.
Nu-l părăsesc.
Rana s-a infectat.
Tu ai făcut asta, vrăjitoare.
Încetează ! Nu vreau să păţească nimic.
Nu ? Nu vrei să păţească nimic ?
Roagă-te să nu-ţi facem rău şi ţie.
Ai lăsat-o pe vrăjitoare să se atingă de khalul nostru.
Ţine-ţi gura ! Încă este prinţesa voastră.
Doar cât timp trăieşte sânge din sângele meu.
Când el va muri, ea nu va mai fi nimic.
N-am fost niciodată nimic. Am sânge de dragon în vene.
Dragonii sunt toţi morţi, khaleesi.
Ar trebui să porţi armura în seara asta, ser.
Cred că ai dreptate.
- M-ai salvat din nou. - Iar tu trebuie să-l salvezi pe el.
Nu se mai poate face nimic.
Mai pot doar să-i uşurez trecerea.
Salvează-l, şi te eliberez. Jur !
Trebuie să ştii o cale...
O vrajă...
Există o vrajă.
Unii spun că moartea e un lucru mai curat.
Fă-o ! Salvează-l !
- Există un preţ. - Îţi voi da aur.
Nu e vorba de aur aici. Acestea sunt farmece de sânge.
Viaţa nu poate fi plătită decât cu moarte.
Moartea mea ?
Nu. Nu moartea ta, khaleesi.
Aduceţi-mi calul lui !
Khaleesi... nu face asta !
- Lasă-mă să o ucid pe vrăjitoare. - O ucizi pe ea, îţi ucizi khalul.
Astea sunt farmece de sânge. Sunt interzise.
Eu sunt khaleesi. Eu spun ce este interzis.
Mergeţi acum !
Ia-o şi pleacă ! Ia-o !
Trebuie să pleci şi tu, khaleesi. Odată ce încep să cânt,
nimeni nu mai poate intra. Morţii vor dansa aici în noaptea asta.
Nimeni nu va intra.
Adu-mi-l înapoi !
- Ce ai făcut ? - Trebuie să-l salvez.
Puteam fi departe deja,
în drum spre Asshai... Ai fi fost în siguranţă.
- Asta nu trebuie să se întâmple. - Ba trebuie.
Vrăjitoare !
Nu ! Nu poţi !
Opreşte-te, călăreţule !
Eşti teafără ?
- Copilul... Vine... - Chemaţi moaşele !
Nu vor să vină. Spun că este blestemată.
Vor veni, altfel, le decapitez !
Vrăjitoarea ştie să aducă pe lume copii. A spus.
- Eşti în agonie, leul meu ? - Nu.
Pari a fi în agonie.
Focul îţi arde pielea fină...
La naiba, femeie ! Tu eşti imună la durere ?
- Doar obişnuită cu ea. - Bea !
Hai să jucăm un joc nou.
Pot să vă învăţ unul cu un cuţit din Braavos.
Implică riscul de a-mi pierde degetele ?
Nu şi dacă vei câştiga.
Gata cu focul şi cu cuţitele ! Hai să facem ceva la care mă pricep.
La ce te pricepi ?
Mă pricep să citesc caracterul oamenilor.
Pare un joc plictisitor.
Nu este. Iată ce facem. Eu voi face o afirmaţie despre trecutul vostru.
Dacă am dreptate, beţi voi. Dacă mă înşel, beau eu.
Şi fără minciuni ! Îmi dau seama dacă minţiţi.
Nu vreau să joc jocul acesta.
Bine ! Începe Bronn.
Tatăl tău te bătea.
Dar mama dădea mai tare.
Ai ucis primul bărbat înainte de a împlini 12 ani.
A fost o femeie.
M-a ameninţat cu o secure.
Ai fost la nord de Zid.
Ce te-a adus acolo ?
Munca.
Şi, cu mulţi ani în urmă, ai iubit o femeie,
dar s-a terminat prost, aşa că nu ţi-ai mai permis să iubeşti din nou.
Stai aşa, vorbesc despre mine.
E rândul tău, misterioasă frumuseţe străină.
Nu vreau să joc.
E distractiv. Uite cât ne distrăm noi !
Mama ta a fost prostituată.
Bea !
Bine...
Tatăl tău a părăsit familia când erai foarte mică.
- Nu a revenit. - Bea !
Am stabilit ca regulă că nu minţim ?
Bea !
Ţi-ai dorit o altă viaţă. Ai venit de undeva,
dar voiai să fii în altă parte.
Toată lumea ar putea bea la afirmaţia asta.
Mai concret... Voiai să ajungi în altă parte,
dar cum să faci ?
Nu cred că viaţa de călugăriţă e de tine.
Ce poate să facă o fată de condiţie umilă ?
Bea !
- Eşti sigură că... - Bea !
Şi să nu mai pomeneşti de mama şi de tata niciodată.
Sau îţi scot ochii din cap.
Dacă te-am jignit, doamna mea, îmi cer iertare.
- E rândul meu. - Bine. Întreabă !
Să vedem dacă-mi poţi pătrunde misterul.
De cine ai fost îndrăgostit ?
Nu aşa se joacă.
Nu mă interesează cum se joacă.
Lordul nostru a fost însurat.
- Însurat ? - De unde ai aflat asta ?
Auzi multe când joci zaruri cu soldaţii Casei Lannister.
- Poate în altă seară. - Ba nu ! În această seară.
Nu e o poveste plăcută.
Poate o să plâng.
Cred că domniţa şi cu mine putem spune poveşti mai neplăcute
decât tine, lordul meu.
Aşadar...
Aveam 16 ani. Eu şi fratele meu, Jaime, eram călare,
când am auzit ţipete,
iar ea a sărit în drum, cu hainele sfâşiate
şi cu doi bărbaţi pe urmele ei.
Jaime i-a pus pe fugă pe bărbaţi, iar eu am luat-o în mantia mea.
Îi era prea frică să plece singură,
aşa că, în timp ce Jaime îi fugărea pe violatori,
eu am luat-o la cel mai apropiat han şi am hrănit-o.
O chema Tysha. Era un copil orfan
şi era flămândă.
Împreună, am terminat trei pui şi o carafă de vin.
Oricât de imposibil ar părea, a existat un timp
când nu eram obişnuit cu vinul.
Am uitat cât mă temeam de fete, cum aşteptam
ca ele să râdă de mine, să plece privirea jenate
sau să întrebe de fratele meu cel înalt şi frumos.
Nu mai ştiam decât de Tysha.
Cum-necum, m-am trezit la ea în pat.
Pentru trei pui... mi se pare firesc.
Nu a durat mult. Habar nu aveam ce fac.
Dar ea a fost bună cu mine, m-a sărutat după aceea,
mi-a cântat un cântec, iar a doua zi
eram suficient de îndrăgostit cât să-i cer mâna.
Câteva minciuni, ceva bani, un septon beat,
şi gata: eram soţ şi soţie.
A durat două săptămâni până când septonul s-a trezit
şi i-a spus tatei.
Îmi imaginez că acesta a fost finalul.
Nu tocmai. Mai întâi tata l-a pus pe Jaime să-mi spună adevărul.
Fata era prostituată. Jaime aranjase totul,
drumul, violatorii, totul. Credea că e timpul să am o femeie.
După ce Jaime a mărturisit, tata a chemat-o pe soţia mea
şi a dat-o gărzilor lui.
A plătit-o bine. O monedă de argint pentru fiecare.
Câte târfe sunt demne de un astfel de preţ ?
Iar pe mine m-a obligat să privesc totul.
La final, avea atâtea monede, încât acestea îi scăpau
printre degete şi se rostogoleau pe jos.
L-aş fi ucis pe cel care mi-ar fi făcut una ca asta.
Trebuia să te prinzi că e prostituată.
Serios ? Aveam 16 ani, eram beat şi îndrăgostit.
O fată ameninţată cu violul nu invită un bărbat
în patul ei două ore după aceea.
Cum am spus, eram tânăr şi prost...
Încă eşti tânăr şi prost.
- Ce este ? Ce vrei ? - Petreci războiul dormind.
Ceilalţi au pornit azi-noapte. Sunt la o milă spre nord.
- Cheamă-mi pajul ! - Nu ai niciun paj.
Dacă mor, să plângi după mine.
Dacă mori, de unde vei şti ?
Voi şti...
Ai grijă !
- Fă-te mic. - Să mă fac mic ?
Dacă ai noroc, vei trece neobservat.
M-am născut norocos.
Triburi din Vale ! Adunaţi-vă !
Ciori de piatră, bărbaţi arşi, urechi negre, fraţi ai lunii...
Câini vopsiţi !
Şi câini vopsiţi ! Acum începe stăpânirea voastră asupra Văii !
Înainte, să luaţi ceea ce vă aparţine !
Jumătate-om !
La luptă !
Eşti un războinic de rahat.
- Sunt în viaţă ? - Eşti în viaţă.
Am câştigat ?
Altfel, nu am mai fi avut discuţia asta.
Cum s-au descurcat sălbaticii noştri ?
Bine...
E plăcut să văd că se înţeleg între ei.
- Eşti rănit. - Ce drăguţ că ai observat !
Aud că am câştigat.
Iscoadele s-au înşelat. Armata lui Stark avea două mii de oameni,
nu douăzeci de mii.
L-am capturat pe băiat ?
- El nu a fost aici. - Dar unde este ?
Cu ceilalţi 18 000 de soldaţi ai lui.
Şi ei unde sunt ?
- Ar trebui să mergem, doamna mea. - Nu.
Doamna mea...
Până s-au dumirit ei,
s-a terminat deja.
Lady Stark... Ţi-aş oferi sabia mea, dar mă tem că am pierdut-o.
Nu vreau sabia ta.
Dă-mi înapoi fiicele ! Dă-mi înapoi soţul !
Mă tem că i-am pierdut şi pe ei.
Ucide-l, Robb ! Trimite-i capul tatălui său.
Ne-a omorât zece oameni, l-ai văzut.
Ne e de mai mare folos viu.
Luaţi-l şi puneţi-l în lanţuri.
Putem pune capăt războiului acum, băiete. Am salva mii de vieţi.
Tu lupţi pentru Casa Stark, eu, pentru Casa Lannister.
Sabia, lancea, dinţii şi unghiile... Orice armă vrei.
Hai să-i punem capăt aici şi acum.
Dacă facem cum vrei tu, regicidule, vei câştiga.
Nu facem cum vrei tu.
Haide, frumosule !
Am trimis două mii de oameni la moarte azi.
Barzii vor cânta despre sacrificiul lor.
Da, dar morţii nu vor auzi cântecele lor.
O victorie nu face din noi cuceritori.
L-am eliberat pe tata ? Le-am scăpat pe surorile mele de regină ?
Am eliberat Nordul de cei ce vor să ne vadă îngenuncheaţi ?
Războiul e departe de a se fi terminat.
Îmi daţi şi mie una ? Una cu lămâie... sau oricare.
Trei bănuţi.
Ce spuneţi de un porumbel gras şi frumos ?
Cară-te ! Pleacă !
Aveţi vreuna râncedă, de ieri ? Sau una arsă ?
Cară-te !
Unde fugiţi aşa ? Ce se petrece ?
Îl duc la septul lui Baelor.
- Pe cine ? - Mâna Regelui.
Baelor.
Baelor !
Sunt Eddard Stark, lord de Winterfell
şi Mâna Regelui.
Am venit aici să-mi mărturisesc trădarea
în faţa zeilor şi a oamenilor.
Am trădat încrederea regelui meu
şi încrederea prietenului meu, Robert.
Am jurat să-i apăr şi să-i protejez copiii,
dar, imediat ce a murit, am complotat să-i ucid fiul
şi să cuceresc tronul pentru mine.
Fie ca Marele Septon şi Baelor Binecuvântatul să fie martori
la ceea ce spun.
Joffrey Baratheon e adevăratul moştenitor al Regatului de Fier,
prin măreţia zeilor, stăpân al celor Şapte Regate
şi protector al Domeniului.
De câte ori păcătuim, suferim.
Acest bărbat şi-a mărturisit crima în faţa zeilor şi a oamenilor.
Zeii sunt drepţi, dar Baelor ne-a învăţat că pot fi şi miloşi.
Ce facem cu acest trădător, Maiestate ?
Mama vrea să-i permită lordului Eddard să intre în Rondul de Noapte.
După ce-i vom lua titlurile şi puterile, va servi Domeniul
în exil permanent.
Iar lady Sansa a implorat îndurare pentru tatăl ei.
Dar ele au inimi miloase, de femei...
Cât timp voi fi eu rege, trădarea va fi aspru pedepsită.
Ser Ilyn, adu-mi capul lui !
Pune-l jos !
- Nu te uita ! - Dă-mi drumul ! Dă-mi drumul !
Taci din gură ! Uită-te la mine !
Opreşte-te !
Opriţi-l !
Aţi urmărit: URZEALA TRONURILOR